การกินยาคุมฉุกเฉินไป2ครั้งในเดือนนึง ทำให้ประจำมาช้ารึป่าวครับ อยากจะทราบหรือว่าแฟนผมท้องเพราะว่ามาช้าเกินรอบเดือนมา4วันแล้ว ปล.กินยาเพราะถุงขาดแต่ไม่เสร็จ
สวัสดีค่ะ หากมีเพศสัมพันธ์ แล้วถุงยางอนามัยฉีกขาด แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะแต่หากได้ทานไปแล้ว ยาคุมฉุกเฉินก็ย่อมมีมีผลต่อการทำงานของรังไข่ และทำให้ประจำเดือนมาล่าช้าได้ ดังนั้น ก็ควรรอประจำเดือนต่อไปก่อนค่ะหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เพราะจะช่วยป้องกันการตั้งครรภ์ได้เพียงประมาณ 58%-95% ค่ะ